**5. A feladat az Erdélyi Fejedelemség virágkorával kapcsolatos.**

**Válaszoljon a kérdésekre a források segítségével!**

„Fiscus [kincstári] jószágaiban való majorkodásukra gazdálkodásra jó gondviselőket

állíttatván mindenütt a sóaknák, arany, ezüst, higany és rézbányáknak míveltetéseket

ottan jó helyben állíttatta, és azoknak míveltetésökre nagy költséggel azokhoz jó

értő tudós főmestereket hozatott vala. De mindenekfelett az Isten tisztelet minden

tehetsége szerint nagy szorgalmatossággal igyekezte az hazában felállítani, scholákat

[iskolákat] építtetni, azokban a deák széptudományokat taníttatni, a belgiumi, angliai

akadémiákban tudós ifjakat nagy költséggel szakadatlanul feljáratni és taníttatni, a

hazát református tudós keresztény tanítókkal, tudós profeszorokkal megékíteni fő

gondja volt. […] Ezek alatt naponként erősödvén és tárháza is épülvén a fejedelmi

házakat és udvart itt is székeshelyén nagy friss és pompás épülettel kívül olasz

módon megékesítvén. […] Az országban idegen országokból nagy költséggel mindenféle

jó mesterembereket, kőmíveseket behozat vala, Morvaországból az új keresztények

közül majd kétszázig való mindenféle jó mesterembereket, mind feleségekkel,

gyermekekkel behozatván és azokat igen alkalmatos kis helyre bizonyos privilégiumokkal,

szabadságokkal megtelepítvén.” *(Szalárdi János: Siralmas krónikájából)*

„De mihelyt a német nemzet mellé állának, micsoda jutalommal fizete, szájunkban az

íze. Azon tudniillik, mellyel régen kívánta és mesterkedett benne, hogy nemzetünket

elfogyathassa, kegyetlen halálnak nemével megölesse, országunkat a földdel

egyenessé tégye, vagy éppen elpusztíthassa, és ha a felséges Úristen

csudálatosképpen, a török nemzetet újabban hozzánk nem gerjeszti, s kapcsolja vala,

és igen jó, jámbor urat nem támaszt vala végbenvitelére […] Ki meri azt mondani

nemzetünk közül, hogy Erdély országát idegen nemzettel meg nem töltették volna?”

*(Bethlen Gábor végrendeletéből, 1629)*

**a) Határozza meg, milyen célokat szolgáltak Bethlen gazdasági intézkedései!** (1 pont)

......................................................................................................................................................

**b) Soroljon fel két intézkedését, mely a reformáció terjedését szolgálta!** (Elemenként 0,5

pont)

.....................................................................................................................................................

**c) Állapítsa meg, hogy a második szövegben Bethlen mely politikai döntését kívánta**

**igazolni!** (1 pont)

......................................................................................................................................................

**d) Nevezze meg, melyik európai háborúba kapcsolódott be Bethlen! Írja le a kezdő és**

**befejező dátumát!** (Elemenként 0,5 pont)

......................................................................................................................................................

**Megoldás**

5. Erdély virágkora (Elemenként 1, összesen 4 pont)

a) Helyes válasz, amely tartalmilag megfelel az alábbi elemek valamelyikének:

- bevételek (fejedelmi, állami, kincstári jövedelmek) növelése,

- az államhatalom erősítése (fejedelmi abszolutizmus; háború finanszírozása),

- fejlesztés (az erdélyi gazdaság, kultúra; a merkantilista kifejezés megfelelő

szövegkörnyezetben is elfogadható).

b) Pl.: iskolahálózat kiépítése, vándordiákok; külföldi mesteremberek, oktatók

meghívása; prédikátorok képzése, nyomdaalapítás Legalább 2 elem, elemenként 0,5

pont, max. 1 pont.

c) török orientáció (barátság) vagy Habsburg-ellenesség, vagy az ezt igazoló konkrét

döntés

**d)** harmincéves háború, 1618–1648 *Elemenként 0,5 pont. (Elfogadandó a háború megfelelő*

*szakaszának említése a hozzá tartozó évszámokkal.)*